કે.કૈલાશનાથનથી મુખ્યમંત્રી આનંદીબહેન પટેલને પણ અણગમો હોવાની ચર્ચા છે. મુખ્યમંત્રીની દરેક મૂવમેન્ટની જાણ આ અધિકારી દ્વારા જ દિલ્હી થતી હોવાથી મુખ્યમંત્રી મનેકમને તેમનો સ્વીકાર કરી રહ્યાં છે. સવર્ણોને ૧૦ ટકા અનામત આપવાની જાહેરાત જે પ્રકારે અમીત શાહની હાજરીમાં કમલમ્ પરથી કરાઈ તેમાં પણ તેમની ભૂમિકા મહત્ત્વની હોવાની જાણ હવે મુખ્યમંત્રીને થતાં મુખ્યમંત્રીએ અસુરક્ષા અનુભવી રહ્યાની લાગણી નજીકના સર્કલમાં વ્યક્ત કરી હોવાની ચર્ચા છે. આથી જ તેમની સેવાઓમાં વધારો કરવા સમયે મુખ્યમંત્રી ચોક્કસ ભૂમિકા અદા કરે તો નવાઇ નહીં. જોકે આ મુદ્દે આખરી નિર્ણય દિલ્હીથી જ લેવાશે તેમાં કોઇ શંકા નથી.